पाएं अपने शहर की ताज़ा ख़बरें और फ्री ई-पेपरडाउनलोड करें
गोपालगंज में आज उस वक्त बड़ा हादसा टल गया। जब उचकागांव प्रखंड के अमठा भुवन गांव के पास पैसेंजर ट्रेन रेलवे ट्रैक पर बोलेरो से टकरा गई। हालांकि, इस हादसे में बोलेरो का ड्राइवर जख्मी हो गया। रविवार सुबह लाइन बाजार-थावे रेलवे क्रॉसिंग पर फुलवरिया- हाजीपुर पैसेंजर ट्रेन और एक बोलेरो गाड़ी में टक्कर हो गई। इस दौरान पैसेंजर ट्रेन रेलवे क्रॉसिंग से 300 मीटर दूर तक बोलेरो गाड़ी को रेलवे ट्रैक पर घसीटते रही लेकिन ट्रेन के लोको पायलट की सूझबूझ से बोलेरो चालक की जान बाल-बाल बच गई।
घटना के बाद इलाके में हड़कंप मच गया है। मौके पर लोगों की भीड़ मौके पर जुट गई। सूचना मिलते ही पुलिस मौके पर पहुंच गई। पुलिस क्रेन के जरिए बोलरो को पटरी पर से हटाने की कोशिश में जुटी है। पुलिस ने ग्रामीणों की मदद से बोलेरो चालक को बाहर निकला और अस्पताल भेज दिया। पुलिस के अनुसार बोलेरो गाड़ी जब्त कर ली गई है। आवागमन सामान्य है। मामले में आगे की कार्रवाई की जा रही है।
स्थानीय सत्येंद्र कुमार और पंकज ने बताया कि बोलेरो चालक शनिवार रात शादी समारोह में शामिल होने गया था। बाराती को छोड़कर वह वापस अपने घर लौट रहा था। रेलवे फाटक क्रॉस करते वक्त उसे सामने से आ रही ट्रेन नहीं दिखी, जिस कारण यह हादसा हुआ। लोगों का कहना है लोगों की सूझबूझ से बड़ा हादसा टल गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn